আজ মঙ্গলবার দুপুরে হাটিকুমরুল গোলচত্বরে র‍্যাব-১২ সদর দপ্তরে এক সংবাদ সম্মেলনে এসব তথ্য জানায় র‍্যাব-১২ সিরাজগঞ্জ ক্যাম্পের কমান্ডার অতিরিক্ত পুলিশ সুপার মো. সাকিবুল ইসলাম খান। তিনি বলেন, গত ২০ মে বিকেলে দত্তপাড়া গ্রামের একটি ৮ বছরের শিশুকন্যাকে ফুঁসলিয়ে ডেকে নিয়ে নিজ বাড়ির পাশের পাটক্ষেতে ধর্ষণের চেষ্টা করেন আনোয়ার হোসেন। এ ঘটনায় ভিকটিমের বাবা বাদী হয়ে উল্লাপাড়া থানায় মামলা দায়ের করেন। মামলার পর থেকে পলাতক ছিলেন আনোয়ার। সোমবার গভীর রাতে গোপন সংবাদের ভিত্তিতে অভিযান চালিয়ে তাকে গ্রেপ্তার করা হয়। প্রাথমিক জিজ্ঞাসাবাদে তিনি ধর্ষণচেষ্টার সাথে জড়িত থাকার কথা স্বীকার করেছেন।